КЫРГЫЗ РЕСПУБЛИКАСЫНЫН ӨКМӨТҮНҮН ТОКТОМУ

Бишкек шаары, Өкмөт Үйү, 2003-жылдын 25-июлу N 469

Ден соолугунун мүмкүнчүлүгү чектелүү адамдарды майыптардын бөлмөдө жүрүүчү кресло-коляскалары менен камсыздоо тартиби жөнүндө жобону бекитүү тууралуу

(КР Өкмөтүнүн 2007-жылдын 27-августундагы N 377, 2009-жылдын 22-декабрындагы N 795, 2011-жылдын 27-октябрындагы N 687, 2012-жылдын 29-июнундагы N 461 токтомдорунун редакцияарына ылайык)

Кыргыз Республикасынын Өкмөтүнүн 2006-жылдын 31-майындагы N 395 "2006-2010-жылдарга Майыптарды мамлекеттик колдоонун комплекстүү чараларын бекитүү жөнүндө" токтому менен бекитилген 2006-2010-жылдарга Майыптарды мамлекеттик колдоонун комплекстүү чараларын аткаруу үчүн Кыргыз Республикасынын Өкмөтү токтом кылат:

1. ден соолугунун мүмкүнчүлүгү чектелүү адамдарды майыптардын бөлмөдө жүрүүчү кресло-коляскалары менен камсыздоо тартиби жөнүндө тиркелген Жобо бекитилсин.

(КР Өкмөтүнүн 2009-жылдын 22-декабрындагы N 795 токтомунун редакциясына ылайык)

2. Майыптардын бөлмөдө жүрүүчү кресло-коляскалары менен ден соолугунун мүмкүнчүлүктөрү чектелүү адамдарды социалдык өнүктүрүү жаатындагы ыйгарым укуктуу мамлекеттик органына жүктөлсүн.

(КР Өкмөтүнүн 2007-жылдын 27-августундагы N 377, 2009-жылдын 22-декабрындагы N 795, 2011-жылдын 27-октябрындагы N 687, 2012-жылдын 29-июнундагы N 461 токтомдорунун редакциясына ылайык)

3. Кыргыз Республикасынын Финансы министрлиги майыптардын бөлмөдө жүрүүчү кресло-коляскаларын сатып алууга социалдык өнүктүрүү жаатындагы ыйгарым укуктуу мамлекеттик органын толук көлөмдө каржылоону камсыздасын.

(КР Өкмөтүнүн 2007-жылдын 27-августундагы N 377, 2009-жылдын 22-декабрындагы N 795, 2012-жылдын 29-июнундагы N 461 токтомдорунун редакциясына ылайык)

4. Бул токтомдун аткарылышын контролдоо Кыргыз Республикасынын Өкмөтүнүн Аппаратынын социалдык жана гуманитардык өнүктүрүү бөлүмүнө жүктөлсүн.

(КР Өкмөтүнүн 2007-жылдын 27-августундагы N 377, 2011-жылдын 27-октябрындагы N 687, 2012-жылдын 29-июнундагы N 461 токтомдорунун редакцияларына ылайык)

|  |  |  |
| --- | --- | --- |
| Кыргыз Республикасынын Премьер-министри |   | Н.Танаев |

|  |
| --- |
| Кыргыз Республикасынын Өкмөтүнүн2003-жылдын 25-июлундагыN 469 токтому мененбекитилген |

Ден соолугунун мүмкүнчүлүгү чектелүү адамдарды майыптардын бөлмөдө жүрүүчү кресло-коляскалары менен камсыздоо тартиби жөнүндө
ЖОБО

(КР Өкмөтүнүн 2004-жылдын 8-июлундагы N 508, 2007-жылдын 28-августундагы N 377, 2009-жылдын 22-декабрындагы N 795, 2011-жылдын 27-октябрындагы N 687, 2012-жылдын 29-июнундагы N 461, 2015-жылдын 5-июнундагы № 347 токтомдорунун редакцияларына ылайык)

Бул Жобо ден соолугунун мүмкүнчүлүгү чектелген адамдарды социалдык коргоо максатында иштелип чыкты жана ден соолугунун мүмкүнчүлүгү чектелген адамдарды бөлмөдө жүрүүчү кресло-коляскалар (мындан ары кресло-коляскалар) менен камсыздоонун тартибин аныктайт.

1. Жалпы жоболор

1.1. Ден соолугунун мүмкүнчүлүгү чектелген адамдарга (мындан ары ден соолугунун мүмкүнчүлүгү чектелген адамдар), бул категориядагы жарандар оор мертинүүнүн же оорунун кесепетинен протез жасоо мүмкүн болбогон учурларда кресло-коляска алууга укук берилет.

1.2. Бөлмөдө жүрүүчү чоңдордун же балдардын кресло-коляскалары бекер берилет.

1.3. Майып өз каалоосу боюнча жеңилдетилген шартта (жарым-жартылай акысын төлөө менен) акысыз берилүүчү кресло-колясканын наркын кошо эсептөө менен жакшыртылган үлгүдөгү кресло-коляска алуу укугуна ээ.

1.4. Кресло-коляскаларды чогултуу, сактоо жана берүү Кыргыз Республикасынын калкын социалдык өнүктүрүү чөйрөсүндөгү ыйгарым укуктуу мамлекеттик органдын Республикалык протездик-ортопедиялык буюмдар мекемеси (мындан ары - РПОБМ) тарабынан жүргүзүлөт.

(КР Өкмөтүнүн 2012-жылдын 29-июнундагы N 461 токтомунун редакциясына ылайык)

1.5. Кресло-коляскалар майыптарга 3 жашынан баштап берилет.

1.6. Кресло-коляска 5 жылга берилет.

(КР Өкмөтүнүн 2012-жылдын 29-июнундагы N 461 токтомунун редакциясына ылайык)

1.7. Кресло-коляскаларды майдабарат оңдоо (дөңгөлөктү, чыканак койгучту, отургучту, жөлөнгүчтү, бут койгучту алмаштыруу) пайдаланууга берүүдө көрсөтүлгөн мөөнөттүн ичинде РПОБМ тарабынан жүргүзүлөт.

Кресло-колясканы мөөнөтүнөн мурда алмаштыруу, өзгөчө учурларда, майыптын арызынын жана кресло-колясканын жараксыз болуп калгандыгы жөнүндө райондук социалдык жактан коргоо башкармалыгынын актысынын негизинде жүргүзүлөт.

Ден соолугунун мүмкүнчүлүктөрү чектелүү адамдар кресло-коляскаларды пайдалануу мөөнөтү аяктагандан кийин же оңдолбос болуп бузулгандыгынан улам алмаштыруу зарылдыгы келип чыкканда райондук же шаардык социалдык өнүктүрүү башкармалыгына арыз менен кайрылууга тийиш. Арызга кресло-колясканы алуу үчүн антропометрикалык көрсөткүчтөрдү (боюнун узундугу, салмагы, жамбашынын жана санынын көлөмү) кайталап көрсөтүү менен тиешелүү саламаттык сактоо уюмунан (Үй-бүлөлүк медицина борборлору) алынган маалымкат тиркелет.

(КР Өкмөтүнүн 2012-жылдын 29-июнундагы N 461 токтомунун редакциясына ылайык)

1.8. Акысыз кресло-коляска алган майып өлгөн учурда, ал берилген жери боюнча райондук (шаардык) социалдык жактан коргоо кызматтарына кайтарылууга тийиш.

2. Ден соолугунун мүмкүнчүлүгү чектелген адамдарды бөлмөдө жүрүүчү кресло-коляскалар менен камсыздоо тартиби

2.1. Ден соолугунун мүмкүнчүлүгү чектелген адамдарды кресло-коляскалар менен камсыздоо, алардын туруктуу жашаган (катталган) жери боюнча райондук, шаардык социалдык жактан коргоо башкармалыктары тарабынан ишке ашырылат.

2.2. Акысыз кресло-коляскаларды берүүгө райондун, шаардын медициналык-социалдык эксперт комиссияларынын (мындан ары - МСЭК) корутундусу, ошондой эле майыптын өзүнүн арызы, айрым учурларда РПОБМинин медициналык-техникалык комиссиясынын корутундусу негиз болот.

(КР Өкмөтүнүн 2004-жылдын 8-июлундагы N 508, 2012-жылдын 29-июнундагы N 461 токтомдорунун редакциясына ылайык)

2.3. Ден соолугунун мүмкүнчүлүгү чектелген адамдар кресло-коляска алуу үчүн рйондук, шаардык социалдык жактан коргоо башкармалыктарына төмөнкү документтерди беришет:

- арыз;

- "майыптык кресло-коляскага муктаж" деген жазуусу бар МСЭКтин корутундусу;

- жашаган жеринен маалымкат.

(КР Өкмөтүнүн 2009-жылдын 22-декабрындагы N 795, 2012-жылдын 29-июнундагы N 461 токтомдорунун редакциясына ылайык)

2.4. Ден соолугунун мүмкүнчүлүгү чектелген адамдардын кресло-коляскаларды алууга арызы социалдык өнүгүү башкармалыктары тарабынан кабыл алынат жана социалдык өнүгүү чөйрөсүндөгү ыйгарым укуктуу мамлекеттик орган бекиткен формага ылайык Социалдык жардамдын корпоративдик маалыматтык тутумунун маалыматтар базасынын (мындан ары - СЖКМТ) журналдарында катталат.

Ден соолугунун мүмкүнчүлүгү чектелген адамдарга кресло-коляскалар социалдык жактан коргоо башкармалыгына келип түшкөнүнө жараша кезек менен берилет.

(КР Өкмөтүнүн 2015-жылдын 5-июнундагы № 347 токтомунун редакциясына ылайык)

2.5. Ден соолугунун мүмкүнчүлүгү чектелген адам кресло-коляска алып жаткан учурда, алуу датасын көрсөтүү менен СЖКМТдан басып чыгарылган журналга кол коет.

(КР Өкмөтүнүн 2015-жылдын 5-июнундагы № 347 токтомунун редакциясына ылайык)

2.6. Райондук жана шаардык социалдык өнүгүү башкармалыктары СЖКМТ аркылуу социалдык өнүгүү чөйрөсүндөгү ыйгарым укуктуу мамлекеттик органдын социалдык камсыз кылуу боюнча түзүмдүк бөлүмүнө (мындан ары - социалдык камсыз кылуу боюнча ведомстволук түзүмдүк бөлүм) ден соолугунун мүмкүнчүлүгү чектелген адамдардын кресло-колясканы алууга келип түшкөн арыздарынын негизинде социалдык өнүгүү чөйрөсүндөгү ыйгарым укуктуу мамлекеттик орган бекиткен формага ылайык түзүлгөн арызды берет.

Социалдык стационардык мекемелер кресло-коляскага арыз берүүдө ордунан турбаган ден соолугунун мүмкүнчүлүктөрү чектелүү адамдардын санын жана мекемеде болгон кресло-коляскалардын санын көрсөтүүгө тийиш. Бөлүнгөн кресло-коляскалар социалдык стационардык мекемелердин балансында эске алынат.

СЖКМТ техникалык себептер менен иштебей калгандыктан электрондук документтерди киргизүү мүмкүн болбогон учурда белгиленген форма боюнча кагаз жүзүндө документтер даярдалып, кийин алар СЖКМТга киргизилет.

(КР Өкмөтүнүн 2012-жылдын 29-июнундагы N 461, 2015-жылдын 5-июнундагы № 347 токтомдорунун редакцияларына ылайык)

2.7. Социалдык камсыз кылуу боюнча ведомстволук түзүмдүк бөлүм кресло-коляскага берилген корутундулар жөнүндө МСЭКтин маалыматтарынын негизинде, ошондой эле учурдагы жыл үчүн ден соолугунун мүмкүнчүлүктөрү чектелүү адамдарды кресло-коляскалар менен камсыз кылуунун жыйынтыктары боюнча алдыдагы отчеттук жылга республика боюнча кресло-коляскаларга муктаждык жөнүндө маалыматтарды түзөт жана разнарядканы РПОБМга жөнөтөт.

(КР Өкмөтүнүн 2012-жылдын 29-июнундагы N 461, 2015-жылдын 5-июнундагы № 347 токтомдорунун редакцияларына ылайык)

2.8. Социалдык камсыз кылуу боюнча ведомстволук түзүмдүк бөлүм кресло-коляскаларды райондук жана шаардык социалдык өнүктүрүү башкармаларынын өтүнмөлөрүнө ылайык бөлүштүрөт.

(КР Өкмөтүнүн 2004-жылдын 8-июлундагы N 508, 2009-жылдын 22-декабрындагы N 795, 2015-жылдын 5-июнундагы № 347 токтомдорунун редакцияларына ылайык)

2.9. РПОБМ социалдык камсыз кылуу боюнча ведомстволук түзүмдүк бөлүмдүн разнарядкасы боюнча кресло-коляскаларды райондук жана шаардык социалдык жактан коргоо башкармалыктарына жөнөтөт.

(КР Өкмөтүнүн 2004-жылдын 8-июлундагы N 508, 2009-жылдын 22-декабрындагы N 795, 2012-жылдын 29-июнундагы N 461, 2015-жылдын 5-июнундагы № 347 токтомдорунун редакцияларына ылайык)

2.10. Кресло-коляскаларды райондук, шаардык социалдык жактан коргоо башкармалыктарына жеткирүү чыгымдары райондук жана шаардык социалдык жактан коргоо органдарынын каражаттарынын эсебинен төлөнөт.

(КР Өкмөтүнүн 2009-жылдын 22-декабрындагы N 795 токтомунун редакциясына ылайык)

2.11. РПОБМ облустар, райондор жана шаарлар боюнча кресло-коляскаларды берүү жөнүндө квартал сайын социалдык камсыз кылуу боюнча ведомстволук түзүмдүк бөлүмгө отчет берет.

(КР Өкмөтүнүн 2004-жылдын 8-июлундагы N 508, 2009-жылдын 22-декабрындагы N 795, 2012-жылдын 29-июнундагы N 461, 2015-жылдын 5-июнундагы № 347 токтомдорунун редакцияларына ылайык)

3. Каржылоо булактары

3.1. Кресло-коляскаларды алууга кеткен чыгымдарды каржылоо республикалык бюджеттин каражаттарынан жүргүзүлөт.

Тиркеме

Ден соолугунун мүмкүнчүлүгү чектелген адамдардын кресло-коляскаларын алууну каттоо
ЖУРНАЛЫ

(КР Өкмөтүнүн 2015-жылдын 5-июнундагы № 347 токтомуна ылайык
күчүн жоготту)